অনলাইন ডেস্ক: আগামী ১৪ ও ১৫ নভেম্বর বিয়ের পিঁড়িতে বসছেন দীপিকা। রণবীরের সঙ্গে তার বিয়ে হতে যাচ্ছে। শনিবারই ইতালির উদ্দেশ্যে রওনা দেন দীপবীর। যাওয়ার আগে মুম্বাই বিমানবন্দরে ফটো সাংবাদিকদের সামনে পোজ দিয়ে ছবি তুলেছেন দুই তারকা। ইতিমধ্যেই বিয়েতে দীপিকা কী পরবেন তা ফাঁস হয়েছে। জানা যাচ্ছে ১৪ নভেম্বর কন্নড় রীতিতে বিয়ে হবে দীপিকা-রণবীরের। ওই দিন দীপিকার সোনালী ও কমলা রঙের ছোয়া। সাজের জন্য ব্যবহার করা হবে গাঁদা ফুল। আর দীপিকার পরনে থাকবে শাড়ি, যার আঁচল ছোট রাখা হবে কিংবা গুঁজে রাখা হবে। খবর জি নিউজের। অন্যদিকে ১৫ নভেম্বর সিন্ধি রীতিতে বিয়ের দিন দীপিকা নাকি লেহেঙ্গা পরবেন, যাতে থাকবে গোলাপী ও বেগুনি রঙ। গলায় থাকবে জড়োয়ার হার, মাথায় টিকলি ও নাকে নথ। পদ্মাবত ছবিতে জহর ব্রত পালনের দৃশ্যে দীপিকা যেভাবে সেজেছিলেন ওই দিন তার সাজ সেরকমই খানিকটা থাকবে। জানা যাচ্ছে, দীপিকা-রণবীরের বিয়ে উপলক্ষ্যে সিং ও পাড়ুকোন পরিবারের সদস্যরা ছাড়া বলিউডের মাত্র ৪ জন ব্যক্তিত্ব উপস্থিত থাকবেন। বিয়ের দিন দুই পরিবারের সদস্যরা সব্যসাচী মুখোপাধ্যায়ের ডিজাইন করা পোশাকেই সেজে উঠবেন।